Sangeren og kunstneren Niels Hausgaard får den danske træskopris af Folkebevægelsen mod EU, der i weekenden holdt landsmøde i Gladsaxe. Prisen får Hausgaard for indsatsen i forbindelse med en retssag mod regeringen, der ikke har sendt Lissabon-traktaten til afstemning i Danmark. Sagen bliver ført af Ole Krarup. - Statsministeren og udenrigsministeren har overtrådt grundloven ved ikke at sende Lissabon-traktaten til folkeafstemning, siger Niels Hausgaard i forbindelse med modtagelsen af prisen. Folkebevægelsen uddeler en træskopris til personer, der står fast i spørgsmål om EU. Prisen består - ud over æren - af et par håndlavede træsko. /ritzau/

Opsummering:
Folkebevægelsen mod EU hædrer Nordjyde